Rosa Luxemburg - Rozalia Luksenburg (* 5. měrca 1871 w Zamośće, Pólska; † 15. januara 1919 w Berlinje) bě wuznamna zastupjerka europskeho dźěłaćerskeho hibanja a rozsudna proletariska internacionalistka. W lětomaj 1918-1919 bě wona předsydka nowozałoženeje Komunistiskeje strony Němskeje. Bu zhromadnje z Karlom Liebknechtom wot prawicarskeho swobodneho korpsa w Berlinje zamordowana.